Der blev ikke målt om, der var gas i tanken, før en ansat fra værftet blev sendt ned i en spildolietank. - Det er en klar overtrædelse af arbejdsmiljøloven, det er værftets ansvar at sikre den eller de personer, der bliver sendt ned i tanken, siger tilsynschef hos Arbejdstilsynet Gitte Møller Jensen. Fejlen fik alvorlige følger for to ansatte, da der mandag eftermiddag skete en eksplosion i tanken. De to tilskadekomne er indlagt på Rigshospitalet, og deres tilstande betegnes fortsat som kritisk. - Det er en alvorlig fejl at begå, og vi har derfor givet påbud blandt andet for ikke at have instrueret de ansatte ordentligt i arbejdet, siger Gitte Møller Jensen fra Arbejdstilsynet. Arbejdet på tankskibet i Skagen er standset - indtil Arbejdstilsynet har overblik over om fejlen skyldes sjusk eller uvidenhed. Det har i dag ikke været muligt at få en kommentar fra Karstensens  Skibsværft

Opsummering:
Karstensens Skibsværft i Skagen overtrådte arbejdsmiljøloven og risikerer nu bøde efter mandagens ulykke på et tankskib.